Lagardijas lidosta
Lagardijas lidosta (angļu: LaGuardia Airport) ir lidosta Kvīnsā, Ņujorkā, ASV. Lidostas kopējā platība ir ap 280 ha. Pēc 2015. gada datiem lidosta apkalpoja 360 274 lidojumus ar vairāk kā 31,4 miljoniem pasažieru. Pēc šiem datiem tā ir trešā noslogotākā lidosta Ņujorkā un divdesmitā noslogotākā lidosta ASV. Tā ir noslogotākā lidosta ASV, kurai nav neviena lidojuma uz Eiropu. Vairākās pasažieru aptaujās, tā ir nosaukta kā sliktākā lidosta ASV, galvenokārt novecojušās infrastruktūras dēļ. Tā tiek uzskatīta arī par vienu no bīstamākajām lidostām pasaulē, jo tās skrejceļi ir īsi un tos apskalo ūdens. 2015. gadā Ņujorkas štata gubernators paziņoja par lidostas rekonstrukcijas plānu.